## Iepirkuma komisijas

2018. gada 10. decembra komisijas sēdē sniegtā atbilde uz uzdoto jautājumu par iepirkumu

**„Datu aizsardzības pakalpojumu iepirkšana”**

ID Nr. NVA 2018/36

**1. jautājums:**

*Par nolikuma 1.pielikuma “Tehniskā specifikācija” 10. apakšpunktu (pieredze un atsauksmes) - vai šajā punktā minētās prasības (pieredze un atsauksmes) ir jāuzrāda pretendentam (kas var būt arī juridiska persona) vai konkrētam fizisko personu datu aizsardzības speciālistam, kurš ir pretendenta darbinieks?*

**1. atbilde:**

Saistībā ar Iepirkuma nolikuma 1. pielikuma Tehniskā specifikācija 10. apakšpunktā noteikto, atsauksme ir jāiesniedz pretendentam, par veiksmīgi sniegtu pakalpojumu klientam ar vismaz 250 nodarbinātajiem ar teritoriālo pārklājumu.

**2. jautājums:**

*Par nolikuma 1.pielikuma “Tehniskā specifikācija” 10.1.punktu – vai tajā minētā fakultatīvā prasība par atsauksmi saistībā ar pieredzi datu aizsardzības jomā valsts pārvaldes iestādē tiks uzskatīta par izpildītu, ja tiks iesniegta atsauksme no pašvaldības?*

**2. atbilde:**

Valsts pārvalde iestāde ir publiska persona. Saskaņā ar Valsts pārvaldes iekārtas likumā noteikto, pašvaldība ir atvasināta publiska persona. Ievērojot minēto, ja tiks iesniegta atsauksme no pašvaldības, tā tiks uzskatīta par atsauksmi valsts pārvaldes iestādes izpratnē.

**3. jautājums:**

*Par nolikuma 1.pielikuma 15.1.apakšpunktā minētajiem sertifikātiem (CISA, CISM, ISO 27001 informācijas drošības pārvaldības sertifikācijas sfērā) – vai visiem šiem sertifikātiem ir jābūt izsniegtiem konkrētiem pretendentu darbiniekiem vai arī šī prasība tiks atzīta par izpildītu, ja šie sertifikāti ir piešķirti uzņēmumam, kas ir iepirkuma dalībnieks?*

**3. atbilde:**

Nolikuma 1. pielikuma Tehniskā specifikācija 15.1. apakšpunktā minētā prasība tiks atzīta par izpildītu abos gadījumos, tas ir, ja šie sertifikāti ir piešķirti pretendentam, kā arī, ja šie sertifikāti ir piešķirti konkrētiem pretendenta piedāvātajiem speciālistiem.